KOMISSION ASETUS (EY) N:o 1611/2006,
annettu 27 päivänä lokakuuta 2006,
neuvoston asetuksen (EY) N:o 1788/2003 liitteessä I markkinointivuodeksi 2005/2006 vahvistettujen kansallisten viitemäärien toimitusten ja suoramyynnin välisestä jaosta annetun asetuksen (EY) N:o 832/2006 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan lisämaksusta 29 päivänä syyskuuta 2003 annetun neuvoston asetuksen (EY) N:o 1788/2003 (1) ja erityisesti sen 8 artiklan 1 kohdan,
sekä katsoo seuraavaa:
(1)
Komission asetuksessa (EY) N:o 832/2006 (2) vahvistetaan jaksolla 1 päivästä huhtikuuta 200531 päivään maaliskuuta 2006 sovellettava kansallisten viitemäärien jako toimituksiin ja suoramyyntiin.
(2)
Asetuksen (EY) N:o 1788/2003 8 artiklan 1 kohdan toisessa alakohdassa, sellaisena kuin se on lisättynä neuvoston asetuksella (EY) N:o 1406/2006, säädetään, että komissio voi Kyproksen, Latvian, Liettuan, Puolan, Slovenian, Slovakian, Tšekin, Unkarin ja Viron pyynnöstä mukauttaa jakson 2005/2006 kansallisten viitemäärien jakoa toimitusten ja suoramyynnin välillä. Kyseinen pyyntö on esitettävä komissiolle ennen 10 päivää lokakuuta 2006.
(3)
Kypros, Puola, Slovenia ja Unkari ovat esittäneet määräajassa pyynnön, jossa ilmoitetaan toimituksista suoramyyntiin muunnettavat kansallisen viitemäärän määrät.
(4)
Sen vuoksi on aiheellista vahvistaa jaksolla 1 päivästä huhtikuuta 200531 päivään maaliskuuta 2006 sovellettava kansallisten viitemäärien uusi jako toimituksiin ja suoramyyntiin Kyproksen, Puolan, Slovenian ja Unkarin osalta.
(5)
Tämän vuoksi on tarpeen muuttaa asetusta (EY) N:o 832/2006.
(6)
Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 832/2006 liite tämän asetuksen liitteellä.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä lokakuuta 2006.